Úradný vestník L 026 , 31/01/2003 S. 0003 - 0004



Nariadenie Komisie (ES) č. 162/2003 z 30. januára 2003 o povolení doplnkových látok v krmivách (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 o prídavných látkach v krmivách [1], naposledy zmenenú a doplnenú nariadením (ES) č. 1756/2002 [2], a najmä na jej článok 9, keďže: (1) Povolenia pre uvádzanie kokcidiostatík do obehu podľa článku 2(aaa) smernice 70/524/EHS sú viazané na osobu zodpovednú za ich uvádzanie do obehu; takéto povolenia možno vydať na dobu 10 rokov za predpokladu, že všetky podmienky ustanovené v článku 3a tejto smernice sú splnené. (2) Z vyhodnotenia predloženej požiadavky o povolenie prípravku kokcidiostatika špecifikovaného v prílohe tohto nariadenia vyplýva, že podmienky uvedené v článku 3a smernice 70/524/EHS sú splnené; prípravok kokcidiostatika možno preto povoliť a zahrnúť do kapitoly I zoznamu povolených doplnkových látok v krmivách podľa článku 9t písm. b) tejto smernice. (3) Vedecký výbor pre výživu zvierat zaslal priaznivé stanovisko vzhľadom na bezpečnosť a priaznivý účinok prípravku kokcidiostatika na živočíšne produkty za podmienok ustanovených v prílohe tohto nariadenia. (4) Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Doplnková látka patriaca do skupiny "Kokcidiostatík a iných liečivých látok" uvedená v prílohe tohto nariadenia sa povoľuje na používanie ako doplnková látka vo výžive zvierat za podmienok ustanovených v prílohe. Článok 2 Toto nariadenie nadobúda účinnosť v deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. januára 2003 Za Komisiu David Byrne člen Komisie [1] Ú. v. ES L 270, 14.12.1970, s. 1. [2] Ú. v. ES L 265, 3.10.2002, s. 1. -------------------------------------------------- PRÍLOHA Registračné číslo doplnkovej látky | Meno a registračné číslo osoby zodpovednej za uvádzanie doplnkovej látky do obehu | Doplnková látka (obchodný názov) | Zloženie, chemický vzorec, opis | Druhy alebo kategórie zvierat | Najvyšší vek | mg aktívnej látky/kg komletného krmiva | Iné ustanovenia | Koniec doby povolenia | najnižší obsah | najvyšší obsah | Kokcidiostatiká a iné liečivé látky E 771 | Jansen Animal Health BVBA | Diklazuril 0,5 g/100 g (Clinacox 0,5 % Premix) | Zloženie doplnkovej látky: diklazuril: 0,5 g/100 gSójová múčka: 99,25 g/100 gPolyvidon K 30: 0,2 g/100 gHydroxid sodný: 0,0538 g/100 g | Odchov kurčiat | 16 týždňov | 1 | 1 | – | 20.1.2013 | Diklazuril 0,2 g/100 g (Clinacox 0,2 % Premix) | Diklazuril: 0,2 g/100 gSjová múčka: 39,7 g/100 gPolyvidon K 30: 0,08 g/100 gHydroxid sodný: 0,0215 g/100 gPšeničné mlynské zvyšky: 60 g/100 g | | Účinná látka: Diklazuril, C17H9Cl3N4O2(±) 4-chlórfenyl[2,6-dichlóro-4-(2,3,4,5-tetrahydro-3,5-dioxo-1,2,4-triazín-2-yl)fenyl]acetonitrilCAS číslo: 101831-37-2 | | Príbuzné nečistoty: degradačná zložka (RO64318): ≤0,2 %iné príbuzné nečistoty (RO66891, RO66896, RO68610, RO70156, RO68584, RO70016): 0,5 % jednotlivoNečistoty celkom: 1,5 % | --------------------------------------------------